|  |
| --- |
| UČEBNÉ OSNOVY |
| **Názov predmetu** | **Anglický jazyk** |
| **Vzdelávacia oblasť** | **Jazyk a komunikácia** |
| **Ročník** | **prvý** |
| **Stupeň vzdelania** | **ISCED 1** |
| **Názov ŠkVP** | **Vzdelávanie pre život** |
| **Časový rozsah výučby** | **0+1 hodín týždenne, ročne 33 vyuč. hodín** |
| **Forma štúdia** | **denná** |
| **Vyučovací jazyk** | **slovenský jazyk** |

**Charakteristika predmetu**

Skorý začiatok vyučovania anglického jazyka je oblasť, ktorá je v našej krajine ešte tak trochu "terra incognita". Skúsenosti, ktoré sa získali počas experimentálneho vyučovania, poukazujú však nato, že skorý začiatok vyučovania anglického jazyka

• má pozitívny vplyv na celkový rozvoj osobnosti dieťaťa

• otvára nový horizont pre rozmanitosť kultúr

• odbúrava už v mladosti etnocentrické myslenie

• pomáha vytvárať tolerantnosť voči všetkému inokultúrnemu

• uľahčuje chápanie a reflektovanie vlastného jazyka a vlastnej kultúry.

Obsah skorého vyučovania anglického jazyka vychádza zo záujmu dieťaťa, z detského

sveta a z reálií krajiny (cultural studies). V začiatočnej fáze skorého vyučovania anglického jazyka hrajú dôležitú úlohu parajazykové (rytmus, intonácia) a nonverbálne (mimika, gestikulácia) prostriedky. V prvom rade má dieťa jazyk zažiť a použiť v komunikácii s partnerom. Pritom majú u začiatočníkov prednosť počúvanie a hovorenie. Čítanie a písanie sa pridávajú postupne podľa schopnosti detí a v rámci kontextu (napr. slová, ktorých písaný a počutý tvar sa neodlišuje - hot dog, desk, pen atď.).

Pri používaní jazyka sa dieťa oboznámi so štruktúrami jazyka hravou formou. Ich systematizácia vo forme gramatickej progresie ostáva však obsahom neskoršieho vyučovania. Správne zvolenými metódami sa

• má vytvoriť atmosféra, v ktorej sa môže dieťa učiť bez strachu a stresu

• má využiť a motivovať chuť dieťaťa do učenia sa a jeho prirodzená zvedavosť

• majú zohľadňovať potreby dieťaťa a hlavne umožniť mu učiť sa všetkými zmyslami

• má dieťa naučiť reagovať v anglickom jazyku, aktívne ho používať a postupne sa osamostatniť (learner´s independence).

V skorom vyučovaní anglického jazyka sa

• má skôr sledovať a zisťovať prírastok vedomostí dieťaťa ako hodnotiť(predpísanými) známkami

• majú slovným hodnotením zohľadňovať jeho vyjadrovacie schopnosti, kreativita, sociálne správanie a rečové zručnosti

• má uspokojovať prirodzená potreba dieťaťa informovať sa o vlastnom pokroku správnymi formami bez toho, aby sme sa dotkli osobnosti dieťaťa

• má učiteľ viesť dieťa k správnemu sebahodnoteniu, ako aj hodnoteniu spolužiakov (rozvoj sociálneho správania, self-assessment).

Skorý začiatok vyučovania anglického jazyka sa musí zabezpečiť vyučujúcimi na vysokej odbornej úrovni

• v oblasti výslovnosti (veľká schopnosť imitácie u detí)

• v oblasti používania všetkých sociálnych foriem práce (práca vo dvojici, skupinová práca, a i. - socializácia detí)

• v oblasti všetkých druhov detskej literatúry (radosť a ochota detí recitovať a dramatizovať)

• v oblasti pedagogiky primárneho stupňa, ako aj metodiky skorého vyučovania cudzích jazykov.

Nová koncepcia základnej pedagogickej dokumentácie vychádza zo základného dokumentu Spoločný európsky referenčný rámec pre jazyky, ďalej SERR (Common European Framework of Reference for Languages: Learning, Teaching, Assessment (Cambridge, 2001)), ktorý bol vytvorený na pôde Rady Európy. Tento dokument na jednej strane vytvára rámec pre tvorbu edukačných politík v oblasti jazykov, pričom sa zameriava na rozvoj komunikačných a kognitívnych kompetencií žiaka a na druhej strane stanovuje všeobecný stupeň dosiahnutia jednotlivých presne špecifikovaných kompetencií, čím vytvára rámec komunikačných spôsobilostí, ktoré môžu učiaci sa pri presne stanovených podmienkach dosiahnuť.

V 1. ročníku žiaci dosahujú úroveň A (používateľ základov jazyka), ktorá sa ďalej delí

na úroveň A1 (fáza objavovania/oboznamovania sa s jazykom) a A2 (počiatočná fáza využívania základných komunikačných nástrojov).

Tematické celky a slovná zásoba:

**1. Rodina a spoločnosť** - Pozdravy, Vedieť sa predstaviť: Ahoj. Dobré ráno. Ako sa máš? Mám sa dobre. Ako sa voláš? Volám sa...Koľko máš rokov? Mám ….rokov. Členovia rodiny: mama, otec, sestra, brat

**2. Domov a bývanie** - Môj dom, môj byt, Zariadenie bytu: pohovka, zrkadlo, obrázok stôl; izba, kúpeľňa, kuchyňa…

**3. Zvieratá** - pes, mačka, žirafa, lev, tiger,…

**4. Vzdelávanie a práca Škola a jej zariadenie**: škola, trieda, tabuľa...Pokyny v triede: Otvor/Zatvor knihu, Počúvaj a zopakuj, Čítaj...Učebné pomôcky: pero, kniha, notes, CD prehrávač...Farby: červená, žltá, biela, čierna...

**5. Voľný čas a záľuby** - Hračky: auto, medvedík, bábika, lopta....

**6. Ľudské telo**: hlava, rameno, ruka, noha, nos…

Integrálnou súčasťou obsahu sú i všetky prierezové témy. Odporúčania sú rozpracované v štandardoch a tematických výchovno-vzdelávacích plánoch predmetu. Realizácia vyučovania anglického jazyka prebieha jednak v kmeňových triedach,

jednak v počítačových učebniach (využitie internetu, multimédií, interaktívnej tabule). V špecifických prípadoch sa výučba uskutočňuje mimo priestorov školy.

**Ciele predmetu**

Anglický jazyk na I. stupni

• má vzbudiť záujem o jazyk a kultúru

• má sprostredkovať základné vedomosti v anglickom jazyku

• má umožniť dieťaťu dorozumievať sa v inom jazyku ako vo vlastnom

• má byť prínosom k celkovému vývinu dieťaťa a rovnomerne podporovať jeho emocionálne, kreatívne, sociálne a kognitívne schopnosti

• má umožniť dieťaťu lepšie poznanie sveta a tým podporovať jeho sebavedomie

Prehľad výchovných a vzdelávacích stratégií

Základné predmetové kompetencie (spôsobilosti)

Podľa Spoločného európskeho referenčného rámca pre jazyky pri používaní a učení sa jazyka sa rozvíja celý rad kompetencií. Učiaci sa využíva nielen všeobecné kompetencie, ale aj celý rad komunikačných jazykových kompetencií, ktoré spolupôsobia v rozličných kontextoch a v rôznych podmienkach. Zapája sa do jazykových činností, ktoré sa týkajú jazykových procesov, pri ktorých si vytvára a/alebo prijíma texty vo vzťahu k témam z konkrétnych oblastí. Pri tomto procese aktivuje tie stratégie, ktoré sa mu zdajú na splnenie úloh najvhodnejšie.

Kompetencie definujeme ako súhrn vedomostí, zručností, postojov a hodnôt, ktoré umožňujú osobe konať. Preto základným princípom jazykového vzdelávania na báze kompetencií je zabezpečiť, aby učiaci sa na úrovni A1 rozvíja všeobecné kompetencie tak, aby dokázal:

• získavať uvedomene nové vedomosti a zručnosti,

• opakovať si osvojené vedomosti a dopĺňať si ich,

• uvedomovať si stratégie učenia pri osvojovaní si cudzieho jazyka,

• opísať rôzne stratégie učenia s cieľom pochopiť ich a používať,

• pochopiť potrebu vzdelávania sa v cudzom jazyku,

• dopĺňať si vedomosti a rozvíjať rečové zručnosti, prepájať ich s poznaným, systematizovať ich a využívať pre svoj ďalší rozvoj a reálny život,

• kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja

• udržať pozornosť pri prijímaní poskytovaných informácií

• pochopiť zámer zadanej úlohy,

• účinne spolupracovať vo dvojiciach i v pracovných skupinách,

• aktívne a často využívať doteraz osvojený jazyk,

• využívať dostupné materiály pri samostatnom štúdiu,

• byť otvorený kultúrnej a etnickej rôznorodosti.

**Komunikačné jazykové kompetencie**

Komunikačné jazykové kompetencie sú tie, ktoré umožňujú učiacemu sa konať s použitím konkrétnych jazykových prostriedkov. Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné v krajinách, kde sa cudzím jazykom hovorí.

Učiaci sa, ktorý dosiahne úroveň A1:

• rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, tieto výrazy a frázy dokáže používať,

• dokáže predstaviť seba aj iných, dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná a o veciach, ktoré vlastní,

• dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

Prehľad komunikačných spôsobilostí (kompetencií), ktoré sa vyskytujú v komunikačnej úrovni A1:

• Nadviazať kontakt v súlade s komunikačnou situáciou (upútať pozornosť, pozdraviť

odpovedať na pozdrav, rozlúčiť sa, poďakovať a vyjadriť svoje uznanie)

• Vypočuť si a podať informácie (informovať sa, potvrdiť (trvať na niečom), začleniť informáciu, odpovedať na žiadosť)

• Vybrať si z ponúkaných možností (identifikovať, opísať, potvrdiť/odmietnuť(vyjadriť nesúhlas), opraviť (korigovať))

• Vyjadriť svoj názor (vyjadriť svoj názor, vyjadriť svoj súhlas, vyjadriť svoj nesúhlas, vyjadriť presvedčenie, vyjadriť vzdor, protestovať, vyjadriť stupeň istoty)

• Vyjadriť svoju vôľu (vyjadriť svoje želania/túžby, vyjadriť svoje plány (blízke a budúce))

• Vyjadriť svoje schopnosti (vyjadriť vedomosti/poznatky/zistenia, vyjadriť neznalosť, vyjadriť svoju schopnosť vykonať nejakú činnosť)

• Vnímať a prejavovať svoje city (vyjadriť radosť z niečoho, šťastie, uspokojenie, vyjadriť smútok, skľúčenosť, vyjadriť sympatie, vyjadriť fyzickú bolesť, utešiť, podporiť, dodať odvahu)

• Vyjadriť očakávania a reagovať na ne (vyjadriť nádej, vyjadriť sklamanie, vyjadriť strach, znepokojenie, obavu, ubezpečiť, vyjadriť úľavu, vyjadriť spokojnosť, vyjadriť nespokojnosť, posťažovať si, zistiť spokojnosť/nespokojnosť niekoho s niekým/s niečím)

• Predstaviť svoje záľuby a svoj vkus (vyjadriť, čo mám rád, čo sa mi páči, čo uznávam, vyjadriť, že niekoho/niečo nemám rád, vybrať si z ponúkaných možností najobľúbenejšiu)

• Stanoviť, oznámiť a prijať pravidlá alebo povinnosti (vyjadriť príkaz/zákaz, vyjadriť morálnu alebo sociálnu normu, získať povolenie, súhlas, dať súhlas, povoliť niečo, omietnuť, zakázať, vzoprieť sa proti zákazu/spochybniť zákaz, vyhrážať sa, sľúbiť)

• Reagovať na nesplnenie pravidiel alebo povinností (obviniť, obviniť sa, priznať sa, ospravedlniť sa, odmietnuť obvinenie, vyčítať)

• Reagovať na príbeh alebo udalosť (vyjadriť záujem o niečo, vyjadriť záujem o to, čo niekto rozpráva, vyjadriť prekvapenie, vyjadriť, že ma niekto/niečo neprekvapil/-lo, vyjadriť nezáujem)

• Ponúknuť a reagovať na ponuku (žiadať od niekoho niečo, odpovedať na žiadosť, navrhnúť niekomu, aby niečo vykonal, navrhnúť niekomu, aby sme spoločne niečo vykonali, ponúknuť pomoc (urobiť niečo namiesto niekoho iného), navrhnúť, že niečo požičiam/darujem, odpovedať na návrh niekoho iného)

• Reagovať na niečo, čo sa má udiať v budúcnosti (varovať pred niekým/niečím, poradiť, dodať odvahu/podporiť, adresovať niekomu svoje želanie)

• Reagovať pri prvom stretnutí (predstaviť niekoho, predstaviť sa, reagovať na predstavenie niekoho, privítať, predniesť prípitok)

• Telefonovať (začať, udržiavať a ukončiť telefonický rozhovor)

• Vymieňať si názory, komunikovať s niekým (začať rozhovor, ujať sa slova v rozhovore, vypýtať si slovo, vrátiť sa k nedopovedanému, keď ma prerušili, zabrániť niekomu v rozhovore)

• Uistiť sa v rozhovore, že moje slová/môj výklad/môj argument boli pochopené (uistiť sa, že účastníci komunikácie pochopili moje vyjadrenia, uistiť sa, že som dobre pochopil to, čo bolo povedané, požiadať o pomoc pri vyjadrovaní ohľadom problematického slova/vyjadrenia/frázy, nahradiť zabudnuté/nepoznané slovo, hľadať slovo/vetu, opraviť sa, vrátiť sa k rozhovoru)

**Sociolingvistická kompetencia**

Učiaci sa, ktorý dosiahne úroveň A1:

• dokáže nadviazať základnú spoločenskú konverzáciu tak, že použije najjednoduchšie spôsoby vyjadrenia zdvorilosti: dokáže pozdraviť aj rozlúčiťsa, predstaviť sa, poďakovať, ospravedlniť sa, atď.

**Pragmatická kompetencia**

Učiaci sa, ktorý dosiahne úroveň A1:

• dokáže spájať slová alebo skupiny slov pomocou najzákladnejších lineárnych spojovacích výrazov, napríklad „a“ alebo „potom“,

• dokáže zvládnuť veľmi krátke izolované a väčšinou vopred naučené výpovede, ktoré sú poznamenané mnohými pauzami, nevyhnutnými na hľadanie výrazových prostriedkov, na artikuláciu menej známych slov a na pokusy o vhodnejšiu formuláciu.

**Komunikačné zručnosti**

Komunikačné zručnosti nemožno chápať izolovane, pretože sa navzájom prelínajú a dopĺňajú

(integrované zručnosti).

**Počúvanie s porozumením**

Učiaci sa, ktorý dosiahne úroveň A1:

o dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne, o rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu, o rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**Čítanie s porozumením**

Učiaci sa, ktorý dosiahne úroveň A1:

• rozumie známym menám, názvom, slovám a veľmi jednoduchým vetám

• rozozná základné slovné spojenia v jednoduchých oznamoch z každodenného života,

• dokáže si pri jednoduchšom informačnom materiáli a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc,

• rozumie krátkemu jednoduchému písomnému popisu cesty

**Písomný prejav**

Učiaci sa, ktorý dosiahne úroveň A1:

• dokáže napísať krátky osobný list alebo pohľadnicu, napríklad pozdrav z dovolenky,

• dokáže vyplniť jednoduché registračné formuláre s osobnými údajmi ako meno, adresa, telefón a podobne,

• dokáže napísať jednoduché slovné spojenia a vety o sebe

• vie si písomne vyžiadať informácie alebo ich podať ďalej,

• vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.

**Ústny prejav – dialóg**

Učiaci sa, ktorý dosiahne úroveň A1:

• dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveďpri pomalšej rýchlosti reči, a že mu pomôže sformulovať, čo sa pokúša povedať,

• dokáže klásť a odpovedať na jednoduché otázky z oblasti jeho základných potrieb alebo na známe témy,

• používať jednoduché zdvorilostné formulácie ako pozdrav, lúčenie, opýtať sa niekoho ako sa má,

• vie predstaviť seba a iných a reaguje, keď ho predstavujú,

• rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,

• rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť.

**Ústny prejav – monológ**

Učiaci sa, ktorý dosiahne úroveň A1:

• dokáže využívať jednoduché slovné spojenia a ucelenými vetami opísať seba, miesto, kde žije, čo robí a ľudí, ktorých pozná.

**Komunikatívne a sociálno interakčné spôsobilosti**

Pre vytváranie a rozvíjanie kľúčovej komunikačnej kompetencie sú využívané stratégie, ktoré majú žiakom umožniť:

• rozumieť známym každodenným výrazom a najzákladnejším frázam, ktorých účelom je uspokojenie konkrétnych potrieb

• predstaviť seba

**Interpersonálne a intrapersonálne spôsobilosti**

Pre vytváranie a rozvíjanie kľúčovej kompetencie k učeniu sú využívané stratégie, ktoré majú žiakom umožniť:

• v jednoduchých situáciách vyžiadať a poskytnúť pomoc

• spolupracovať v po anglicky hovoriacej skupine na jednoduchej úlohe

**Schopnosť tvorivo riešiť problémy**

Pre vytváranie a rozvíjanie kľúčovej kompetencie k riešeniu problémov sú využívané stratégie, ktoré majú žiakom umožniť:

• riešiť jednoduché problémové situácie v cudzojazyčnom prostredí

• nebáť sa hovoriť po anglicky s cudzím človekom

• naučiť sa opísať obsah myšlienky, pokiaľ chýba slovná zásoba

**Stratégie vyučovania**

|  |  |  |
| --- | --- | --- |
| **Názov tematického celku** | **Metódy a postupy** | **Formy práce** |
| Jazykové prostriedky  Výslovnosť  Interkultúrne učenie sa  Čítanie a písanie | Všeobecno-didaktické  metódy  • Informačno-receptívna  metóda – úvod do nových tematických celkov (fakty, názvy, termíny, postupy...)  • Reproduktívna metóda  – zručnosti a návyky  (aplikovanie pojmov, vzťahov, zákonov,  teórií...)  • Problémový výklad  • Heuristická metóda  • Výskumná metóda  Konkretizácia  Metóda výkladu, metóda  demonštrovania a pozorovania,  sokratovská metóda,  prípadová štúdia, metóda riešenia úloh, kooperatívne  vyučovanie | rozprávanie, objasňovanie, opis, rozhovor, diskusia,  postup činnosti, ukážky  riešenia úloh, samostatné  štúdium, práca s názornými pomôckami a reálnymi predmetmi sociálne formy:  frontálne, individuálne,  skupinové vyučovanie  organizačné formy vyučovacia hodina,  praktické ukážky  konkrétnych činností,  projekty, vychádzka,  návšteva obchodu, pexesá, slovné hry, doplňovačky, domáca práca, dramatizácia  textov, prezentácia pred  publikom |

**Požiadavky na výstup**

Žiak: - používa iba základný rozsah jednoduchých výrazov týkajúcich sa osobných údajov

- má základný repertoár slovnej zásoby izolovaných slov a slovných spojení vzťahujúcich sa na konkrétne situácie rozumie známym každodenným výrazom a najzákladnejším frázam, dokáže sa pozdraviť, rozlúčiť, predstaviť sa, poďakovať

- dokáže orientačne pracovať s obrázkovým slovníkom, dokáže odpísať slová, v ktorých sa písaný a počutý tvar neodlišuje, dokáže reagovať na pokyny učiteľa v triede.

**Učebné zdroje**

Na podporou a aktiváciu vyučovania a učenia žiakov sa využijú nasledovné učebné zdroje:

PC, CD ,prehrávač, magnetofón, doplnková literatúra. pracovné listy, prezentácie projektov, edukačný program..., reálne predmety, obrázky, didaktické hry, hračky

**Tematický celok**

|  |  |  |  |  |
| --- | --- | --- | --- | --- |
| **Tematický celok** | **Výkonový štandard** | **Obsahový štandard** | **Medzipredmetové**  **vzťahy** | **Prierezová téma** |
| Úvod – 4VH | Naučiť žiakov  nadviazať  kontakt, viesť  jednoduché  dialógy pri  zoznamovaní | Zoznamovacie aktivity,  pozdravy a predstavenie  sa.  Pieseň: “Hello,  Hello…”  Ako sa voláš?  Neurčitý člen “a” | Etická výchova  Osobnostný a  sociálny rozvoj | Žiaci vedia:  zvládnuť  jednoduchý  pozdrav,  správne použiť  neurčitý člen  “a”, naučiť sa  krátku pesničku  a pomenovania  daných zvierat,  osvojenie si  nových fráz. |
| Pozdrav – 5VH | Naučiť žiakov  základné  pozdravy, čísla, farby | Každodenné pozdravy  Číslovky 1-10 Základné farby  Riekanka: “Colours” | Matematika  Výtvarná výchova  Multikultúrna  výchova | Žiaci vedia  vymenovať  základné farby a prakticky  používať  každodenné  pozdravy a  označiť počet  predmetov  čislovkami 1-10 |
| Moje telo- 7VH | Naučiť žiakov  pomenovať  základné časti  ľudského tela,  používať  spojenie I can,  pomenovanie  častí oblečenia  a osvojenie si  piesne | Časti tela  Pieseň s pohybovou  aktivitou  Použitie spojenia I can  Názvy oblečenia | Prírodoveda  Telesná výchova  Tvorba projektu a  prezentačné  zručnosti  Environmentálna  výchova | Žiaci vedia  rozprávať o  pohybe zvierat s použitím  spojenia “can a  can not” osvoja  si názvy oblečenia,  upevnia si použitie slovesa  “have” a novú  pieseň. |
| Moja trieda -7 VH | Tvorenie a  precvičovanie  otázok:  Čo je to?/  Je to …?  Inštrukcie v  škole, predmety v škole | Nácvik pokynov, ich opakovanie a  predvedenie, školské pomôcky | Osobnostný a  sociálny rozvoj  Ochrana života a  zdravia | Žiaci sú schopní  tvoriť otázky a  odpovede  Čo je to?/Je to  …?, porozumieť  inštrukciám  učiteľa a  ovládajú  základné  organizačné  príkazy Ovládajú slovnú zásobu- pomôcky v škole |
| Zvieratá – 9VH | Naučiť žiakov  tvorenie  množného  čísla, tvorenie  jednoduchých  spojení, správne  odpovedať na  otázky. | Pomenovanie zvierat v ZOO  Projekt: “Naša ZOO” Farby zvierat Pieseň:”Animals”  Otázky: “Koľko”? | Prírodoveda  Slovenský jazyk a  literatúra  Tvorba projektu a  prezentačné  zručnosti  Environmentálna  výchova | Žiaci vedia  správne  pomenovať  zvieratá,  odpovedať na  otázku: “ Akej  farby je…?”  Zvládnu vo vete  skombinovať  jednoduché spojenie  podstatného  mena v množnom čísle,  číslovky a farby. |
| Hračky – 8 VH | Naučiť žiakov  pomenovať  základné  hračky, osvojiť  si nové frázy a  pomenovanie  dalších farby. | Pomenovanie hračiek. Moja najobľúbenejšia  hračka | Osobnostný a  sociálny rozvoj | Žiaci vedia  pomenovať  jednotlivé  hračky, správne  odpovedať na  otázku : "Čo je  toto?  Začínajú tvoriť  jednoduché  vety. |
| Obdobie  zimy  Vianoce – 4VH | Aktivity  súvisiace  s Vianočnými  sviatkami  a tradíciami.  Tvorenie  množného  čísla | Vianoce.  Vianočné piesne.  Rozprávky.  Aktivity ( doplňovačky,  básničky…)s vianočnou  tematikou.  Môj vianočný stromček | Slovenský jazyk a  literatúra  Regionálna  výchova a  tradičná ľudová  kultúra | Žiaci poznajú  vianočnú slovnú  zásobu, vedia  zaspievať  koledy a tvoriť  množné číslo s  uvedenej  slovnej zásoby. |
| Jedlo – 6VH | Pomenovanie  rôznych jedál  a nápojov  A frázy: Mám  rád…/  Nemám rád… | Pomenovanie rôznych  jedál a nápojov.  Pieseň. | Prírodoveda  Ochrana života a  zdravia | Žiak je schopný  vyjadriť aké  jedlo a nápoj  ma/nemá rad.  Rozšírenie  slovnej zásoby |
| Moje  prázdniny – 4VH | Pomenovanie  voľnočasových  aktivít | Nová slovná zásoba –  slovesá, ktoré súvisia s  voľným časom  Príprava a realizácia  projektu: Moje  prázdniny | Osobnostný a  sociálny rozvoj  Dopravná  výchova | Žiaci vedia  veľmi  jednoducho  povedať pár viet  o voľno-  časových |
| Obdobie jari  Veľká noc – 4VH | Aktivity  a slovná  zásoba  súvisiaca  s príchodom  jari,  veľkonočnými  sviatkami  a tradíciami. | Veľká noc, symboly  jari, piesne.  Aktivity (doplňovačky,  básničky…)  s veľkonočnou  tematikou. | Regionálna  výchova a  tradičná ľudová  kultúra | Žiaci poznajú  veľkonočnú  slovnú zásobu |
| Moje oblečenie – 6VH | Naučiť žiakov  názvy oblečenia  a vyjadriť čo  majú oblečené | Nová slovná zásoba –  oblečenie, vety typu: Ja mám sveter, nohavice… | Ochrana života a  zdravia | Žiaci poznajú  Názvy oblečenia, vedia  popísať čo majú  oblečené |
| Oslava – 2VH | Naučiť žiakov  odpovedať na  otázku:  „Koľko máš  rokov?“  zopakovať  použitie členov  a, an,  zopakovať  spojenie Mám  rád…a osvojiť  si slovnú  zásobu  z oblasti –  ovocie,  zelenina | Oslava narodenín  Pieseň “Happy  birthday”  Otázka: „Koľko máš rokov?“  Čo mám v košíčku?  Spojenie Mám rád…  Pomenovanie zeleniny  a ovocia | Hudobná výchova  Mediálna  výchova  Multikultúrna  výchova  Osobnostný a  sociálny rozvoj | Žiaci vedia  pomenovať  jednotlivé  druhy ovocia a  zeleniny,  správne použiť  spojenie I like, I don`t like.  Dokážu správne  odpovedať na  otázku: :  „Koľko máš  rokov?“  osvoja si  jednoduchú  pieseň. |

**Hodnotenie predmetu**

V skorom vyučovaní anglického jazyka treba skôr sledovať a zisťovať prírastok vedomostí dieťaťa ako hodnotiť. Slovným hodnotením zohľadňovať jeho vyjadrovacie schopnosti, kreativitu, sociálne správanie a rečové zručnosti, uspokojovať prirodzenú potrebu dieťaťa informovať sa o vlastnom pokroku správnymi formami bez toho, aby sme sa dotkli osobnosti dieťaťa, učiteľ má viesť dieťa k správnemu sebahodnoteniu, ako aj hodnoteniu spolužiakov (rozvoj sociálneho správania, self-assessment).

Predmet ANJ v 1. ročníku hodnotíme klasifikáciou. Hodnotenie prebieha v súlade s Metodickým pokynom č. 22/2011 s platnosťou od 1. mája 2011 na hodnotenie žiakov základnej školy a Systému hodnotenia žiakov ZŠ Horný Vadičov.

Pri žiakoch s poruchami písania (dysgrafia), čítania (dyslexia), výslovnosti (dyslália) a so zdravotným postihnutím sa dodržiava špecifický prístup pri zadávaní domácich úloh, pri hodnotení. Vyučovanie anglického jazyka je úzko späté s ostatnými vyučovacími predmetmi, ktoré spolupôsobia pri vytváraní správnych jazykových návykov, napr. hudobná výchova, výtvarná výchova.